Hindi News

Local

Mp

Bhopal

Mp News Bjp And Congress Face Off Over Statue Of Arjun Singh Instead Of Chandrashekhar Azad

चंद्रशेखर आजाद के स्थान पर पूर्व मुख्यमंत्री अर्जुन सिंह की प्रतिमा लगाने पर विवाद

एक वर्ष पहले



कॉपी लिंक

लिंक रोड नंबर एक स्थित नानके पेट्रोल पंप के पास पहले चंद्र शेखर आजाद की प्रतिमा लगी थी। अब इसी स्थान पर अर्जुन सिंह की प्रतिमा लगाई गई है।

प्रतिमा की ऊंचाई 10 फीट और वजन 985 किलोग्राम है

11 नबवंर को प्रतिमा अनावरण कार्यक्रम निरस्त किया गया

भोपाल। पूर्व मुख्यमंत्री स्वर्गीय अर्जुन सिंह की लिंक रोड नंबर एक स्थित नानके पेट्रोल पंप के पास प्रतिमा अनावरण से पहले ही विवादों में आ गई। भाजपा के वरिष्ठ नेताओं ने इस स्थान पर प्रतिमा लगाने की निंदा की है। वहीं कांग्रेस के नेताओं ने इसे ओछी राजनीति करार दिया है। प्रतिमा का अनावरण सोमवार दोपहर होना था, लेकिन सुरक्षा संबंधी कारणों से टाल दिया गया।



ये भी पढ़ें

Yeh bhi padhein

दरअसल, राजधानी में लिंक रोड नंबर एक स्थित नानके पेट्रोल पंप के पास पूर्व मुख्यमंत्री अर्जुन सिंह की प्रतिमा उसी स्थान पर लगाई जा रही हैं, जहां पहले चंद्रशेखर आजाद की प्रतिमा लगी हुई थी। तीन साल पहले रोटरी हटाकर सड़क को चौड़ा करने के लिए भोपाल नगर निगम ने चंद्रशेखर आजाद की प्रतिमा को यहां से हटाकर अपेक्स बैंक की तरफ सड़क के किनारे स्थापित किया था। अब उसी स्थान पर अर्जुन सिंह की प्रतिमा लगाई जा रही है।



भाजपा का नेताओं का कहना है कि देश के लिए शहीद हुए महापुरुष के स्थान पर किसी नेता की प्रतिमा लगाने महापुरुषों का अपमान है। कांग्रेस प्रवक्ता नरेंद्र सलूजा का कहना है कि भाजपा शासित नगर निगम के एमआईसी के फैसले के बाद ही स्वर्गीय अर्जुन सिंह की प्रतिमा लगाई जा रही है।



प्रतिमा के लिए नगर निगम ने बकायदा 11 लाख 95 हजार रुपए का बजट स्वीकृत किया गया और इसे बनवाया गया। इस मामले में भाजपा नेताओं का कहना है कि एमआईसी की बैठक में अर्जुन सिंह की प्रतिमा लगाने का निर्णय जरूर हुआ था. लेकिन स्थान तय नहीं हुआ था। कांग्रेस सरकार ने प्रतिमा लगाने का स्थान तय किया है।







